b'\n_START_ARTICLE_\nKlavi\xc5\xa1inis instrumentas\n_START_PARAGRAPH_\nKlavi\xc5\xa1inis instrumentas \xe2\x80\x93 muzikos instrumentas, kuriuo grojama naudojant klaviat\xc5\xabr\xc4\x85._NEWLINE_Pianinas \xe2\x80\x93 labiausiai paplit\xc4\x99s klavi\xc5\xa1inis. Kiti klavi\xc5\xa1iniai instrumentai: \xc4\x8delesta \xe2\x80\x93 strukt\xc5\xabrinis idiofonas, valdomas klaviat\xc5\xabra; kariljonas \xe2\x80\x93 muzikos instrumentai, da\xc5\xbeniausiai kabantys varpin\xc4\x97se, ba\xc5\xbeny\xc4\x8diose arba savivaldyb\xc4\x97s pastatuose; taip pat visi kiti ne akustiniai instrumentai, kaip \xc4\xafvair\xc5\xabs elektroniniai vargonai, sintezatoriai ir klavi\xc5\xa1iniai, imituojantys kitus akustinius instrumentus arba kuriantys naujus muzikos garsus. Jei atlik\xc4\x97jo pir\xc5\xa1tai jautr\xc5\xabs, klaviat\xc5\xabra gali b\xc5\xabti naudojama ir dinamikai, frazuot\xc4\x97ms, artikuliacijai ir kitiems i\xc5\xa1rai\xc5\xa1kos metodams valdyti. Tai priklauso nuo dizaino ir instrumento galimybi\xc5\xb3.\n_START_SECTION_\nIstorija\n_START_PARAGRAPH_\nSeniausi \xc5\xbeinomi klavi\xc5\xa1iniai instrumentai yra vamzdiniai vargonai, ryla, klavikordas, klavesinas. Be abejo vargonai yra seniausias klavi\xc5\xa1inis instrumentas i\xc5\xa1 vis\xc5\xb3, minimi jau III a. pr. m. e., nors \xc5\xa1is instrumentas (vadinamas hidrauliniais vargonais) netur\xc4\x97jo tokios klaviat\xc5\xabros, koki\xc4\x85 \xc4\xafsivaizduojame dabar. Nuo jo i\xc5\xa1radimo iki XIV a. vargonai buvo vienintelis klavi\xc5\xa1inis instrumentas. Da\xc5\xbeniausiai vargonai tur\xc4\x97davo ne klaviat\xc5\xabr\xc4\x85, o mygtukus arba didelius svertus, kuriuos valdyti reik\xc4\x97davo ne pir\xc5\xa1tais, o ranka. iki XV a. beveik kiekviena klaviat\xc5\xabra tur\xc4\x97davo bekarus kiekvienai oktavai._NEWLINE_Klavikordas ir klavesinas atsirado XIV a. (klavikordas anks\xc4\x8diau nei klavesinas). Iki XVIII a., pla\xc4\x8diai paplitus pianinui, tiek klavesinas, tiek klavikordas buvo labai populiar\xc5\xabs instrumentai. Pianinas buvo revoliucija, nes pianistas gal\xc4\x97jo valdyti dinamik\xc4\x85, parinkdamas, kokia j\xc4\x97ga spausti klavi\xc5\xa1\xc4\x85. Pianino pilnas pavadinimas yra gravic\xc3\xa8mbalo con piano e forte, kas rei\xc5\xa1kia klavesinas su tyliu ir garsiu, ta\xc4\x8diau gali b\xc5\xabti sutrumpinamas \xc4\xaf piano-forte, kas itali\xc5\xa1kai rei\xc5\xa1kia tyliai-garsiai. Dabartin\xc4\x97 pianino forma yra sukurta XX a. ir jo garsas ir i\xc5\xa1vaizda yra labai pakit\xc4\x99 nuo t\xc5\xb3 \xe2\x80\x9epianin\xc5\xb3\xe2\x80\x9c, kuriais grojo Mocartas, Haidnas ir Bethovenas. I\xc5\xa1 ties\xc5\xb3, dabartinis pianinas labai skiriasi ir nuo XIX a. pianin\xc5\xb3, kuriais grojo Listas, \xc5\xa0openas ir Bramsas._NEWLINE_V\xc4\x97liau klavi\xc5\xa1iniai instrumentai tobul\xc4\x97jo ankstyvajame XX a. Ankstyvieji elektromechaniniai instrumentai tokie, kaip ondes Marteno, atsirado praeito am\xc5\xbeiaus prad\xc5\xbeioje. Tai buvo labai svarbus ind\xc4\x97lis klavi\xc5\xa1ini\xc5\xb3 instrument\xc5\xb3 istorijoje.\n_START_SECTION_\n\xc5\xa0iuolaikiniai klavi\xc5\xa1iniai\n_START_PARAGRAPH_\n\xc4\xaed\xc4\x97ta daug pastang\xc5\xb3 sukurti instrument\xc4\x85, skambant\xc4\xaf taip, kaip pianinas, ta\xc4\x8diau ma\xc5\xbeesn\xc4\xaf ir lengvesn\xc4\xaf. Elektrinis pianinas ir elektroninis pianinas buvo pirmieji bandymai, kurie, nors ir buvo naudingi kaip atskiri instrumentai, buvo nes\xc4\x97kmingi, nes j\xc5\xb3 tembras nebuvo pakankamai pana\xc5\xa1us \xc4\xaf pianino. Tuo metu buvo tobulinami ir elektriniai bei elektroniniai vargonai.'